জিহাদের দুটি পর্ব। একটি বুদ্ধিবৃত্তিক, অপরটি অস্ত্রের। অস্ত্রের জিহাদটি সব সময় আসে না। কিন্তু বুদ্ধিবৃত্তির যুদ্ধটি মু’মিনের জীবনে লাগাতর। মু’মিনের রাজনীতি, সংস্কৃতি, আক্বিদা-বিশ্বাস এমনকি পোষাক-পরিচ্ছদের বিরুদ্ধে শয়তানি শক্তির গোলাবর্ষণটি লাগাতর। মু’মিনের বুদ্ধিবৃত্তিক যুদ্ধটি হলো মিথ্যার সে হামলা থেকে ঈমান বাঁচানোর। সে যুদ্ধে পরাজিত হলে কুফরি চেতনার ধারকেরা মুসলমানের গলায় নানারূপ ভ্রান্ত মতবাদের শিকল পড়িয়ে দেয়। এমন শিকল-পড়া ব্যক্তির পক্ষে অস্ত্রের যুদ্ধ তখন অসম্ভব হয়ে পড়ে। এমন কি নিজ ধর্মীয় বিশ্বাস, শিক্ষা-সংস্কৃতি ও পোষাক-পরিচ্ছদের প্রতি সম্মান দেখানোর সামর্থও তারা হারিয়ে ফেলে। ইসলামি খেলাফাহ, শরিয়ত ও জিহাদের ন্যায় ইসলামের বুনিয়াদি বিষয়গুলো নিয়েও তখন তাদের মনে অবিশ্বাস বা সন্দেহ দেখা দেয়। জিহাদও সন্তাস মনে হয়। এবং শরিয়তের পবিত্র শাসন মনে হয় বর্বরতা। বাঙালী মুসলমানের জীবনে সে বুদ্ধিবৃত্তিক পরাজয়টি বিশাল। ফলে বুদ্ধিবৃত্তিক ও রাজনৈতিক দখলদারি চলে গেছে ইসলামের শত্রুপক্ষের হাতে। বাঙালী মুসলমানের জীবনে বুদ্ধিবৃত্তিক জিহাদটি সত্যিকার অর্থে শুরুই হয়নি। তাই হাজী, নামাযী, রোযাদার ও ইসলামপন্থি দলের কর্মীদের পায়েও দেখা যায় জাতিয়তাবাদ, সেক্যুলারিজম, পুঁজিবাদ ও সমাজবাদের বেড়ি। এরা যেমন আল্লাহর দ্বীনের মুজাহিদদের হত্যাযোগ্য মনে করে, তেমনি ভাষা, বর্ণ ও আঞ্চলিকতার নামে মুসলিম দেশ ভাঙ্গাও প্রশংসনীয় গণ্য করে। পবিত্রতা মনে করে নগ্নপদে একুশের স্তম্ভে হাজিরা দেয়াকে। এগুলো হলো বুদ্ধিবৃত্তিক পরাজয়ের আলামত। সমস্যা তাই শত্রুর কারাগারে বসবাস নিয়ে নয়, বরং গর্দানে গোলামীর রশি নিয়ে বসবাস করা। এমন পরাধীন মানুষের ইবাদত কি বিশুদ্ধ হয়? ফলে ইস্যু এখানে জনগণের গলা থেকে শত্রুর পরানো এ রশি সরানোর। এখানে যুদ্ধটি বুদ্ধিবৃত্তির।